เดอะซูเปอร์มาริโอกาแล็กซี่มูฟวี่

***เดอะซูเปอร์มาริโอกาแล็กซี่มูฟวี่*** () เป็นภาพยนตร์แอนิเมชันแนวผจญภัยที่มีกำหนดออกฉายในปี ค.ศ. 2026 สร้างจากวิดีโอเกม ซูเปอร์ มาริโอ กาแล็กซี (ค.ศ. 2007) และ ซูเปอร์ มาริโอ กาแล็กซี 2 (ค.ศ. 2010) รวมถึงแฟรนไชส์ มาริโอ ของนินเท็นโด โดยเป็นภาพยนตร์ต่อจาก เดอะซูเปอร์มาริโอบราเธอร์สมูฟวี่ (ค.ศ. 2023) กำกับโดย แอรอน ฮอร์วาธ และ ไมเคิล เจเลนิก จากบทภาพยนตร์ของ แมทธิว โฟเกล นำแสดงโดย คริส แพรตต์, อันยา เทย์เลอร์-จอย, ชาร์ลี เดย์, แจ็ก แบล็ก, คีแกน-ไมเคิล คีย์ และ เควิน ไมเคิล ริชาร์ดสัน ซึ่งกลับมารับบทจากภาคก่อน ร่วมด้วย เบนนี แซฟดี และ บรี ลาร์สัน ซึ่งเข้าร่วมทีมนักแสดงเป็นครั้งแรก อำนวยการสร้างโดยอิลลูมิเนชันเอ็นเตอร์เทนเมนต์ ร่วมกับนินเท็นโด

ในภาพยนตร์ มาริโอ ลุยจิ และเพื่อนใหม่ของพวกเขาอย่าง โยชิ ได้ร่วมเดินทางผจญภัยกับเจ้าหญิงพีช และ โท้ด สู่ห้วงอวกาศ โดยต้องต้องเผชิญหน้ากับบุตรชายของ บาวเซอร์ คือ บาวเซอร์ จูเนียร์ และได้พบกับ เจ้าหญิงโรซาลินา

ประธานบริษัทนินเท็นโด คือ ชุนทาโร ฟุรุคาวะ กล่าวไว้ในเดือนพฤษภาคม ค.ศ. 2021 ว่า นินเท็นโดมีความสนใจในการผลิตภาพยนตร์แอนิเมชันเพิ่มเติมที่ดัดแปลงจากทรัพย์สินทางปัญญาของบริษัท หากภาพยนตร์เรื่อง *[[มาริโอ (ตัวละคร)|มาริโอ]]* ซึ่งในขณะนั้นยังไม่ได้ตั้งชื่ออย่างเป็นทางการ ประสบความสำเร็จทางรายได้ ต่อมา ก่อนที่ภาพยนตร์เรื่อง *[[เดอะซูเปอร์มาริโอบราเธอร์สมูฟวี่]]* จะเข้าฉายในเดือนเมษายน ค.ศ. 2023 คริส เมเลดันดรี ประธานเจ้าหน้าที่บริหารของ อิลลูมิเนชันเอ็นเตอร์เทนเมนต์ ได้ให้สัมภาษณ์เมื่อถูกถามถึงความเป็นไปได้ในการสร้างภาพยนตร์ภาคต่อ

ภายหลังความสำเร็จด้านรายได้จากบ็อกซ์ออฟฟิศ ได้มีการประกาศในเดือนมีนาคม ค.ศ. 2024 ว่า ภาพยนตร์แอนิเมชันเรื่องใหม่จากจักรวาล มาริโอ กำลังอยู่ระหว่างการพัฒนาที่บริษัท อิลลูมิเนชันเอ็นเตอร์เทนเมนต์ โดยแอรอน ฮอร์วาธ และ ไมเคิล เจเลนิก จะกลับมารับหน้าที่ผู้กำกับอีกครั้ง ขณะที่ แมทธิว โฟเกล ยังคงทำหน้าที่เขียนบทภาพยนตร์เช่นเดิม

*เดอะ ซูเปอร์ มาริโอ กาแล็กซี มูฟวี่* มีกำหนดเข้าฉายในโรงภาพยนตร์ในประเทศสหรัฐ ในวันที่ 1 เมษายน ค.ศ. 2026 จัดจำหน่ายโดยยูนิเวอร์แซลสตูดิโอส์

## เนื้อเรื่อง
มาริโอ และ ลุยจิ ได้พบและผูกมิตรกับโยชิ อย่างรวดเร็ว ก่อนจะร่วมเดินทางไปกับ เจ้าหญิงพีช และคิโนะปิโอะ ในการผจญภัยสู่ห้วงอวกาศและทั่วทั้งกาแล็กซี พวกเขาต้องเผชิญหน้ากับ บาวเซอร์ จูเนียร์ บุตรชายของ บาวเซอร์ และได้พบกับ เจ้าหญิงโรซาลีนา

## นักพากย์

## การผลิต
### การพัฒนา
ในเดือนพฤษภาคม ค.ศ. 2021 นินเท็นโด โดยชุนทาโร ฟุรุคาวะ ประธานบริษัทได้กล่าวว่า นินเท็นโดมีความสนใจที่จะผลิตภาพยนตร์แอนิเมชันเพิ่มเติมจากทรัพย์สินทางปัญญาของบริษัท หากภาพยนตร์ *มาริโอ* ซึ่งยังไม่ได้ตั้งชื่อในขณะนั้นประสบความสำเร็จ

ก่อนการเข้าฉายของภาพยนตร์ ในนิตยสาร *Variety* ได้มีการสัมภาษณ์คริส เมเลแดนดรี ประธานเจ้าหน้าที่บริหารและผู้อำนวยการสร้างของอิลลูมิเนชัน เกี่ยวกับความเป็นไปได้ของภาพยนตร์ภาคต่อหรือโครงการที่ดัดแปลงจากทรัพย์สินอื่นของนินเท็นโด ซึ่งเขากล่าวว่า “ในตอนนี้ เรามุ่งเน้นทั้งหมดไปที่การนำภาพยนตร์เรื่องนี้ไปสู่ผู้ชม และยังไม่พร้อมจะพูดถึงสิ่งที่จะเกิดขึ้นในอนาคต”

ฉากหลังเครดิตของภาพยนตร์ *[[เดอะซูเปอร์มาริโอบราเธอร์สมูฟวี่]]* ได้บอกใบ้ถึงความเป็นไปได้ของภาพยนตร์ภาคต่อที่มี โยชิ เป็นศูนย์กลางของเรื่อง ขณะที่ แจ็ก แบล็ก แสดงความสนใจให้ เปโดร ปาสคาล มาพากย์เสียง วาริโอ ในภาพยนตร์ภาคต่อในอนาคต

ในเดือนเมษายน ค.ศ. 2023 หลังจากภาพยนตร์ประสบความสำเร็จด้านรายได้ นินเท็นโดได้ยืนยันว่าจะมีการสร้างภาพยนตร์เพิ่มเติมจากทรัพย์สินของบริษัท แม้จะยังไม่ยืนยันโดยตรงถึงภาคต่อของ *เดอะซูเปอร์มาริโอบราเธอร์สมูฟวี่*

ในเดือนมิถุนายน ค.ศ. 2023 คริส แพรตต์ เปิดเผยว่าภาคต่อจะมีการประกาศในเร็ว ๆ นี้ แต่การผลิตอาจได้รับผลกระทบจากการนัดหยุดงานของสมาคมนักเขียนแห่งสหรัฐอเมริกาในปี ค.ศ. 2023

เดือนธันวาคม ค.ศ. 2023 แจ็ก แบล็ก แสดงความสนใจให้ภาพยนตร์ภาคต่อเป็นภาพยนตร์เพลงในชื่อ *Bowser’s Revenge*

ในเดือนมีนาคม ค.ศ. 2024 ระหว่างการนำเสนอวันมาริโอ คริส เมเลแดนดรี และผู้สร้างแฟรนไชส์ ชิเงรุ มิยาโมโตะ ยืนยันการพัฒนาภาพยนตร์ *Super Mario Bros.* เรื่องใหม่ โดย แอรอน ฮอร์วาธ และ ไมเคิล เจเลนิค กลับมากำกับอีกครั้ง และ แมทธิว โฟเกล กลับมาเขียนบทภาพยนตร์

### การคัดเลือกนักแสดง

ในเดือนกันยายน ค.ศ. 2024 ระหว่างการนำเสนอในงาน นินเท็นโด ไดเร็กต์ ได้มีการเปิดเผยชื่อภาพยนตร์อย่างเป็นทางการในชื่อ *เดอะซูเปอร์มาริโอกาแล็กซี่มูฟวี่* โดยยืนยันว่า คริส แพรตต์, แอนนา เทย์เลอร์-จอย, ชาร์ลี เดย์, แจ็ก แบล็ก, คีแกน-ไมเคิล คีย์ และ เควิน ไมเคิล ริชาร์ดสัน จะกลับมารับบทเดิมจากภาพยนตร์ภาคก่อนหน้า อีกทั้ง ไบรอัน ไทเลอร์ ยังได้รับการยืนยันให้กลับมาทำหน้าที่ประพันธ์ดนตรีประกอบภาพยนตร์อีกครั้ง

สองเดือนถัดมา เมื่อวันที่ 12 พฤศจิกายน ค.ศ. 2024 ได้มีการจัดงานนำเสนอ นินเท็นโด ไดเร็กต์ เพื่อเปิดตัวตัวอย่างภาพยนตร์อย่างเป็นทางการ

พร้อมกันนั้น มีการประกาศว่า บรี ลาร์สัน และ เบนนี แซฟดี เข้าร่วมทีมนักแสดง โดยให้เสียงพากย์เป็น โรซาลีนา และ บาวเซอร์ จูเนียร์ ตามลำดับ ทั้งนี้ ลาร์สันเคยเปิดเผยมาก่อนว่า เธอเป็นแฟนของวิดีโอเกม ซู*[[:en:Super Mario Galaxy|ซูเปอร์ มาริโอ กาแล็กซี]]* มาตั้งแต่ปี ค.ศ. 2020

## การตลาด
ตัวอย่างภาพยนตร์อย่างเป็นทางการของ *เดอะซูเปอร์มาริโอกาแล็กซี่มูฟวี่* ถูกเผยแพร่เมื่อวันที่ 12 พฤศจิกายน ค.ศ. 2025 ภายในงานนำเสนอ นินเท็นโด ไดเร็กต์  

ต่อมาได้มีการจัดงานนำเสนอ นินเท็นโด ไดเร็กต์ อีกครั้ง ซึ่งมุ่งเน้นไปที่ตัวละครโยชิ โดยออกอากาศเมื่อวันที่ 25 มกราคม ค.ศ. 2025

## การออกฉาย
*เดอะซูเปอร์มาริโอกาแล็กซี่มูฟวี่* มีกำหนดเข้าฉายในโรงภาพยนตร์ในประเทศสหรัฐอเมริกา ในวันที่ 1 เมษายน ค.ศ. 2026 และในประเทศญี่ปุ่น วันที่ 24 เมษายน ค.ศ. 2026 โดยฉายในระบบ RealD 3D และ ไอแมกซ์ ทั้งนี้เดิมทีภาพยนตร์มีกำหนดฉายในวันที่ 3 เมษายน พ.ศ. 2569

## อ้างอิง

## แหล่งข้อมูลอื่น
* หน้าเว็บภาพยนตร์จากเว็บไซต์อิลลูมิเนชัน
* 
* 


หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์แอนิเมชันยูนิเวอร์แซลพิกเจอส์
หมวดหมู่:ภาพยนตร์คอมพิวเตอร์แอนิเมชันญี่ปุ่น
หมวดหมู่:ภาพยนตร์โดยอิลลูมิเนชันเอ็นเตอร์เทนเมนต์
หมวดหมู่:ภาพยนตร์ที่มีฉากในประเทศสมมุติ
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์โลดโผนตลก
หมวดหมู่:มาริโอ
หมวดหมู่:ภาพยนตร์ผจญภัยแฟนตาซี
หมวดหมู่:ภาพยนตร์เกี่ยวกับเจ้าหญิง
หมวดหมู่:ภาพยนตร์ผจญภัยเด็กอเมริกัน
หมวดหมู่:ภาพยนตร์จินตนิมิตเด็กอเมริกัน
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์แอนิเมชันอเมริกันในคริสต์ทศวรรษ 2020
หมวดหมู่:ภาพยนตร์เกี่ยวกับจักรวาลคู่ขนาน